Likumprojekts

**Grozījumi Meliorācijas likumā**

Izdarīt Meliorācijas likumā (Latvijas Vēstnesis, 2010, 12., 94. nr.; 2014., 119. nr.) šādus grozījumus:

1. Aizstāt 2. pantā vārdus "lauku apvidu un pilsētu zemē" ar vārdiem "novadu un apdzīvoto vietu zemē".

2. Izteikt 14. panta otro daļu šādā redakcijā:

"(2) Meliorācijas kadastra izveidošanai un uzturēšanai izmanto Nekustamā īpašuma valsts kadastra informācijas sistēmas datus par zemes vienības robežām, zemes īpašnieku vai tiesisko valdītāju, kā arī kadastra apzīmējumu."

3. Izteikt 17. pantu šādā redakcijā:

"17. Valsts sabiedrība ar ierobežotu atbildību "Zemkopības ministrijas nekustamie īpašumi" pēc zemes vienības īpašnieka, tiesiskā valdītāja vai pašvaldības pieprasījuma izsniedz pieprasītājam meliorācijas kadastra izziņu par zemes vienības meliorācijas sistēmu vai meliorācijas sistēmas daļu."

4. Papildināt IV nodaļas nosaukumu pēc vārda "sistēmas" ar vārdu "būvniecība".

5. Izteikt 22.2 panta pirmo daļu šādā redakcijā:

"(1) Pašvaldība pieņem lēmumu par pašvaldības nozīmes koplietošanas meliorācijas sistēmas statusa piešķiršanu. Pirms lēmuma pieņemšanas pašvaldība noskaidro un izvērtē to zemes īpašnieku vai tiesisko valdītāju viedokli, kuru zemes vienību robežās atrodas koplietošanas meliorācijas sistēma, kā arī saskaņo ar valsts sabiedrību ar ierobežotu atbildību "Zemkopības ministrijas nekustamie īpašumi" koplietošanas meliorācijas sistēmas tiesisko statusu, atrašanās vietu, meliorācijas kadastra apzīmējumus un garumus."

6. Izteikt 22.2 panta trešo daļu šādā redakcijā:

"(3) Pašvaldība mēneša laikā pēc tam, kad pieņemts lēmums par pašvaldības nozīmes koplietošanas meliorācijas sistēmas statusa piešķiršanu, informē par to valsts sabiedrību ar ierobežotu atbildību "Zemkopības ministrijas nekustamie īpašumi", pievienojot informāciju par pašvaldības nozīmes koplietošanas meliorācijas sistēmu būvju atrašanās vietu digitālā formātā Latvijas ģeodēzisko koordinātu sistēmā."

7. Papildināt IV nodaļu ar 25.1 pantu šādā redakcijā:

"**25.1 pants.** Meliorācijas sistēmu būvdarbus pierobežas joslā veic pēc Valsts robežsardzes saskaņojuma saņemšanas."

Zemkopības ministrs

Jānis Dūklavs